laion/Wikipedia-Exotic huggingface dataset:
অপশ্রুতি

অপশ্রুতি (ইংরেজি: Apophony বা Ablaut) বলতে কোন শব্দের স্বরধ্বনি বা ব্যঞ্জনধ্বনির যে পরিবর্তনের মাধ্যমে শব্দটির ব্যাকরণিক ভূমিকা পরিবর্তন ঘটে, তাকে বোঝায়। উদাহরণস্বরূপ, ইংরেজি ভাষাতে নিচের উদাহরণগুলির মত করে স্বরধ্বনির পরিবর্তনের মাধ্যমে ক্রিয়ার কাল, সকর্মকতা/অকর্মকতা কিংবা বিশেষ্যের বচনের পরিবর্তন নির্দেশিত হতে পারে। sing, sang, sung, song rise, raise bind, band goose, geese একইভাবে ব্যঞ্জনধ্বনির পরিবর্তনের মাধ্যমেও ব্যাকরণিক পার্থক্য নির্দেশ করা সম্ভব। belief, believe house (বিশেষ্য), house (ক্রিয়া)   (ধ্বনিগতভাবে: [haʊs] (বিশেষ্য), [haʊz] (ক্রিয়া))
জর্জ ডেনেট

এডওয়ার্ড জর্জ ডেনেট (ইংরেজি: George Dennett; জন্ম: ২৭ এপ্রিল, ১৮৭৯ - মৃত্যু: ১৫ সেপ্টেম্বর, ১৯৩৭) ডরসেটের আপওয়ে এলাকায় জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার ছিলেন। ১৯০৩ থেকে ১৯২৬ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করতেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন জর্জ ডেনেট। ২৭ এপ্রিল, ১৮৭৯ তারিখে জর্জ ডেনেটের জন্ম। ১৯০৩ সালে গ্লুচেস্টারশায়ারের পক্ষে প্রথম খেলতে নামেন। গ্রীষ্মের ভেজা পিচে অপ্রত্যাশিত সহায়তা পেলেও প্রথম মৌসুমে তেমন সুবিধে করতে পারেননি তিনি। তবে, ১৯০৪ সালে ঐ সময়ের অন্যতম শীর্ষস্থানীয় বোলারে পরিণত হন। পিচের সহযোগিতা পেলে তিনি মৃত্যুদূতে পরিণত হতেন। এবড়োথেবড়ো, শক্ত পিচেও মাঝেমধ্যেই সফলতা পেতেন। ১৯০৪ থেকে ১৯১৪ সময়কালে একাধারে গ্লুচেস্টারশায়ারের পক্ষে কখনো ১০০ উইকেটের কম পাননি। ১৯৩০-এর দশকের শুরুতে কেন্টের টিচ ফ্রিম্যানের ন্যায় তিনিও গ্লুচেস্টারশায়ারের প্রধান বোলিং আক্রমণকারী ছিলেন। দলের সফলতা প্রাপ্তিতে তার উপরই নির্ভর করতো। ১৯০৬ সালে চেল্টেনহামে ওরচেস্টারশায়ারের বিপক্ষে খেলায় ১৫ উইকেট পান। একই বছরে ব্রিস্টলে এসেক্সের ইনিংসের ১০ উইকেটই তার দখলে চলে যায়। ১৯০৭ সালে সকল প্রথম-শ্রেণীর খেলা থেকে ২০১ উইকেট নিয়ে শীর্ষস্থানে চলে যান। ১৯১৩ সালে জ্যাক হবস সমৃদ্ধ অত্যন্ত শক্তিশালী সারের ব্যাটিংয়ের বিপক্ষে ১৫ উইকেট পান। প্রথম বিশ্বযুদ্ধে সেনা কর্মকর্তা হিসেবে যোগদান করেন। ১৯২০ সালের পূর্ব-পর্যন্ত দায়িত্ব থেকে অব্যহতি পাননি তিনি। তবে, যুদ্ধের পূর্বেকার খেলা আর ফিরে পাননি। তাসত্ত্বেও ১৯২১ সালে আবারও ১০০ উইকেট পান। ১৯২৬ সালে ক্রিকেট খেলা থেকে অবসর গ্রহণ করেন। এরপর ক্রিকেট প্রশিক্ষণে যুক্ত হন। এ অবস্থাতেই ঐ বছরের আগস্টে কাউন্টির পক্ষে তিনটি খেলায় অংশ নিয়েছিলেন। সমগ্র খেলোয়াড়ী জীবনে ২,১৪৭টি প্রথম-শ্রেণীর উইকেট পান। এরফলে সর্বকালের সেরা উইকেট সংগ্রহকারীদের তালিকায় তিনি ২৩তম স্থান দখল করেছিলেন। কেবলমাত্র গ্ল্যামারগনের ডন শেফার্ডই ক্যাপবিহীন অবস্থায় অধিক উইকেট পেয়েছিলেন। প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের পক্ষে খেলেন। দারুণ বোলিং পরিসংখ্যান গড়লেও টেস্ট ক্রিকেটে অংশগ্রহণ করার সুযোগ ঘটেনি জর্জ ডেনেটের। ঐ সময়ে তীব্র প্রতিযোগিতামূলক খেলার কারণে নিচু পর্যায়ের দলেও অংশগ্রহণ করতে পারেননি তিনি। ১৯১৩ সালের উইজডেন সংস্করণে বর্ষসেরা ক্রিকেটারের শক্ত প্রার্থী হওয়া সত্ত্বেও এর প্রতিষ্ঠাতা জন উইজডেনের মৃত্যুর ঊনত্রিশ বছর পর প্রকাশনার পঞ্চাশ বছর পূর্তিতে মনোনয়ন দেয়া হয়েছিল। প্রায় সকল ধরনের খেলায় পারদর্শী ছিলেন জর্জ ডেনেট। ফুটবল, ফাইভস, বিলিয়ার্ডস ও গুলিচালনায় দক্ষতা দেখিয়েছেন। খেলোয়াড়ী জীবন থেকে অবসর গ্রহণের পর থেকেই আকস্মিকভাবে তার স্বাস্থ্যের ক্রমাবনতি ঘটতে থাকে। অতঃপর, ১৫ সেপ্টেম্বর, ১৯৩৭ তারিখে ৫৮ বছর বয়সে গ্লুচেস্টারশায়ারের লেকহাম্পটন এলাকায় জর্জ ডেনেটের দেহাবসান ঘটে। George Dennett. ESPN Cricinfo চার্লি পার্কার জ্যাক নিউম্যান আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে জর্জ ডেনেট (ইংরেজি) ক্রিকেটআর্কাইভে জর্জ ডেনেট (সদস্যতা প্রয়োজনীয়) (ইংরেজি)
এজ

এনহ্যান্স্‌ড ডেটা রেট্‌স ফর জিএসএম এভোলিউশন (সংক্ষেপে এজ), এনহ্যান্স্‌ড জিপিআরএস, বা আইএমটি একক ক্যারিয়ার হলো একটি ডিজিটাল মোবাইল ফোন প্রযুক্তি যার মাধ্যমে বেশি পরিমাণ উপাত্ত সঞ্চারণ হার এবং উন্নত উপাত্ত সঞ্চারণ নির্ভরশীলতা অর্জন করা যায়। যদিও এটি আন্তর্জাতিক টেলিযোগাযোগ ইউনিয়ন-এর থ্রিজি সংজ্ঞার মধ্যে পড়ে, তথাপি এটিকে সাধারণত ২.৭৫জি হিসেবে শ্রেণীভুক্ত করা হয়। এজ প্রথম চালু হয় ২০০৩ সালে জিএসএম নেটওয়ার্কে মার্কিন যুক্তরাষ্ট্রে, সিংগুলার (বর্তমান এটিএন্ডটি) কর্তৃক। এজ প্যাকেট সুইচ্‌ড অ্যাপ্লিকেশনে (যেমন ইন্টারনেট সংযোগ দিতে) ব্যবহার করা যায়। উচ্চগতির অ্যাপ্লিকেশন যেমন ভিডিও সার্ভিস এবং অন্যান্য মাল্টিমিডিয়া ইজিপিআরএস-এর বাড়তি উপাত্ত সুবিধার সুফল পেতে পারে। এজ সার্কিট সুইচ্‌ড-এর অগ্রগতি ভবিষ্যতে সম্ভবনাময়। Data transimission rate - উপাত্ত সঞ্চারণ হার
পরম গাঠনিক উপাদান

ভাষাবিজ্ঞানের পরিভাষায় পরম গাঠনিক উপাদান (ইংরেজি: Absolute Construction) বলতে বাক্যের তেমন একটি গাঠনিক উপাদানকে বোঝায়, যা বাক্যের বাকী অংশ থেকে পৃথক বা বিচ্ছিন্ন। ইংরেজি ভাষাতে বিশেষণ ও ক্রিয়াবিশেষণগুলিকে এভাবে ব্যবহার করা যায়। যেমন - Nevertheless, the inevitable happened. বাক্যটিতে nevertheless ক্রিয়াবিশেষণটিকে একটি পরম গাঠনিক উপাদান হিসেবে ব্যবহার করা হয়েছে। একইভাবে Hungry, she let out a scream. বাক্যটিতে Hungry বিশেষণটি একটি পরম গাঠনিক উপাদান। বাক্য
তিরহুতা লিপি

তিরহুতা লিপি বা মিথিলাক্ষর হচ্ছে মৈথিলী ভাষা লেখার জন্য ব্যবহার করা একটি লিপি। এই লিপিটির বিকাশ ১০ম শতকে বৰ্তমান বিহারের মিথিলা অঞ্চল ও নেপালের তরাই অঞ্চলে হয় বলে অনুমান করা হয়েছে। তিরহুতা লিপির প্ৰাচীনতম ব্যবহারের নমুনা ৯৫০ খ্রিষ্টাব্দের বিহারের সহোদরা মন্দিরে পাওয়া গেছে। তিরহুতা লিপির যথেষ্ট সাদৃশ্য অসমীয়া লিপি ও বাংলা লিপির সঙ্গে দেখা যায়। মৈথিলী ভাষী অধিকাংশ মানুষ ভাষাটি লেখার জন্য বৰ্তমানে তিরহুতা লিপির পরিবর্তে দেবনাগরী লিপি ব্যবহার করেন। Pandey, Anshuman (২০১১-০৫-০৫)। "N4035: Proposal to Encode the Tirhuta Script in ISO/IEC 10646" (পিডিএফ)। Working Group Document, ISO/IEC JTC1/SC2/WG2। ১৩ ডিসেম্বর ২০১৬ তারিখে মূল (পিডিএফ) থেকে আর্কাইভ করা।
মিশিং স্বায়ত্তশাসিত পরিষদ

মিশিং স্বায়ত্বশাসিত পরিষদ অসমের একটি স্বায়ত্বশাসিত অঞ্চলের পরিষদ। মিশিং জনগোষ্ঠীর উন্নয়ন এবং স্বায়ত্ব শাসনের জন্য অসম সরকার ১৯৯৫ সালে এই পরিষদ গঠনের অধিসূচনা জারি করেছিল। ২০০৫ সালে অসম সরকার এই পরিষদ গঠন করে। মিচিং জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।। এর বৰ্তমান মুখ্য কাৰ্যবাহী অধিকর্তা পরমানন্দ চায়েঙীয়া এবং পরিষদের মুখ্য কাৰ্যালয় ধেমাজি জেলার গোগামুখে অবস্থিত। ব্ৰহ্মপুত্ৰ নদী ও সোবণশিরি নদীর মধ্যবর্তী ধেমাজি জেলা, শিবসাগর জেলা, লখিমপুর জেলা ও মাজুলী জেলার অংশ নিয়ে মিশিং স্বায়ত্বশাসিত পরিষদ গঠিত। এই অঞ্চলে বসবাস করা মিশিং জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল। এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল। "List of the Executive Members along with their Designation and Port-folios." (পিডিএফ)। macgov.in। Mising Autonomous Council। ২৮ ডিসেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ জানুয়ারি ২০১৫।  Rabha Council Act challenged in SC ওয়েব্যাক মেশিনে আর্কাইভকৃত ৪ মার্চ ২০১৬ তারিখে , The Assam Tribune "First anniversary of Mising Autonomous Council"। Assam Tribune। ২১ নভেম্বর ২০১৪। ৮ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৫।  Assam tribal council polls today amid bandh call , Indian Express মিচিং স্বায়ত্বশাসিত পরিষদ
দেউরী স্বায়ত্বশাসিত পরিষদ

দেউরী স্বায়ত্বশাসিত পরিষদ অসমের একটি স্বায়ত্বশাসিত অঞ্চলের পরিষদ। দেউরী জনগোষ্ঠীর উন্নয়ন এবং স্বায়ত্বশাসনের জন্য অসম সরকার ২০০৫ সালে এই পরিষদ গঠনের অধিসূচনা জারি করেছিল। ২০০৭ সালে অসম সরকার এই পরিষদ গঠন করে। দেউরী জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।। এর বৰ্তমান মুখ্য কাৰ্যবাহী অধিকর্তা মাধব দেউরী এবং পরিষদের মুখ্য কাৰ্যালয় লখিমপুর জেলার নারায়ণপুরের ভীমবর দেউরী শহরে অবস্থিত। যোরহাট জেলা, নগাঁও জেলা, ধেমাজি জেলা, ডিব্রুগড় জেলা, তিনসুকিয়া জেলা, শোণিতপুর জেলা, লখিমপুর জেলা ও মাজুলী জেলার অংশ নিয়ে দেউরী স্বায়ত্বশাসিত পরিষদ গঠিত। এই অঞ্চলে বসবাস করা দেউরী জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল। এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল। https://www.dacassam.org.in/members-of-dac/[স্থায়ীভাবে অকার্যকর সংযোগ] Assam tribal council polls today amid bandh call , Indian Express স্বায়ত্বশাসিত পরিষদ[স্থায়ীভাবে অকার্যকর সংযোগ]
রাভা হাজং স্বায়ত্তশাসিত পরিষদ

রাভা হাসং স্বায়ত্তশাসিত পরিষদ অসমের একটি স্বায়ত্তশাসিত অঞ্চলের পরিষদ। রাভা জনগোষ্ঠীর উন্নয়ন এবং স্বায়ত্বশাসনের জন্য অসম সরকার ১৯৯৫ সালে এই পরিষদ গঠনের অধিসূচনা জারি করেছিল। ২০০৫ সালে অসম সরকার এই পরিষদ গঠন করে। দেউরী জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে। পরিষদের মুখ্য কাৰ্যালয় গোয়ালপাড়া জেলার দুধনৈ শহরে অবস্থিত। কামরূপ জেলার রাণীর থেকে গোটা গোয়ালপাড়া জেলা নিয়ে রাভা হাসং স্বায়ত্তশাসিত পরিষদ গঠিত। এই অঞ্চলে বসবাস করা রাভা জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল। এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল। Rabha Council Act challenged in SC ওয়েব্যাক মেশিনে আর্কাইভকৃত ৪ মার্চ ২০১৬ তারিখে , The Assam Tribune Assam tribal council polls today amid bandh call , Indian Express রাভা হাসং স্বায়ত্তশাসিত পরিষদ
আসামের স্বায়ত্তশাসিত পরিষদ ও উন্নয়ন পরিষদসমূহের তালিকা

প্রশাসনের সুবিধার জন্য ভারতে স্বায়ত্তশাসনের ব্যবস্থা আছে। সরকার স্থানীয় জনজাতীয় লোকের প্রত্যক্ষ যোগদানের জন্য ভারতের সংবিধানের ষষ্ঠ অনুসূচীর আধারে কিছু স্বায়ত্বশাসিত পরিষদ গঠন করা হয়। ভারতে কেন্দ্রীয় সরকার স্থাপন করা স্বায়ত্বশাসিত অঞ্চলসমূহ সংবিধানের ষষ্ঠ অনুসূচীর আধারে ক্ষমতা লাভ করে। সেইমত রাজ্যসরকারও জনজাতীয় লোকদের জন্য স্বায়ত্তশাসিত পরিষদের গঠন করে। জনজাতীয় লোকদের সামাজিক, আর্থিক, শৈক্ষিক, নৃগোষ্ঠীয় এবং সাংস্কৃতিক উন্নয়নর জন্য এই পরিষদ সমূহ গঠন করা হয়। সংবিধানের ষষ্ঠ অনুসূচী অনুসারে আসামে মোট তিনটি স্বায়ত্তশাসিত পরিষদ আছে। সেইগুলি হল, বড়োল্যান্ড ক্ষেত্রীয় পরিষদ ডিমা হাছাও স্বায়ত্তশাসিত জেলা পরিষদ, এবং কার্বি আংলং স্বায়ত্তশাসিত জেলা পরিষদ এছাড়াও আসাম সরকার জনজাতীয় লোকদের উন্নয়নের জন্য মোট ছয়টি স্বায়ত্তশাসিত পরিষদ গঠন করেছে। সেইগুলি হল, রাভা হাসং স্বায়ত্তশাসিত পরিষদ মিচিং স্বায়ত্তশাসিত পরিষদ তিয়া স্বায়ত্তশাসিত পরিষদ দেউরী স্বায়ত্তশাসিত পরিষদ ঠেঙাল কাছাড়ি স্বায়ত্তশাসিত পরিষদ সোনোয়াল কাছাড়ি স্বায়ত্তশাসিত পরিষদ আসাম সরকার আসামের অনগ্রসর সম্প্রদায়ের সকলের জন্য কিছু উন্নয়ন পরিষদ গঠন করেছে। অনগ্রসর সম্প্রদায়ের আর্থসমাজিক উন্নয়ন এই পরিষদ সমূহের মূল লক্ষ্য। ক্ষমতা ও দায়িত্বের বিকেন্দ্রীকরণের মাধ্যমে এই পরিষদসমূহের উন্নয়নের সুবিধা করে দেওয়া হয়। বিভিন্ন সরকারী কার্য এবং প্রকল্পসমূহ নিজ নিজ পরিষদে সুচারুভাবে রূপায়ণ করা এই পরিষদসমূহের অন্যতম উদ্দেশ্য। প্রতিটি উন্নয়ন পরিষদে ১৫ জন থেকে ২৫ জন সদস্য এবং একজন অধ্যক্ষ থাকে। আসামে বর্তমান ৩৩ টি উন্নয়ন পরিষদ আছে। সেইগুলি হল, মরাণ উন্নয়ন পরিষদ মটক উন্নয়ন পরিষদ মাইমল উন্নয়ন পরিষদ মরিয়া উন্নয়ন পরিষদ গোর্খা উন্নয়ন পরিষদ চুতীয়া উন্নয়ন পরিষদ আদিবাসী উন্নয়ন পরিষদ নাথ যোগী উন্নয়ন পরিষদ কোঁচ রাজবংশী উন্নয়ন পরিষদ বিষ্ণুপুরীয়া মণিপুরী উন্নয়ন পরিষদ টাই আহোম উন্নয়ন পরিষদ মেছ কাছাড়ি উন্নয়ন পরিষদ মণিপুরী উন্নয়ন পরিষদ সাধারণ জাতি উন্নয়ন পরিষদ চিংফৌ (মান টাই) উন্নয়ন পরিষদ আমৃ কার্বি উন্নয়ন পরিষদ শরণীয়া কাছাড়ি উন্নয়ন পরিষদ বরাক উপত্যকা পার্বত্য জনজাতি উন্নয়ন পরিষদ চাহ জনজাতি উন্নয়ন পরিষদ অনুসূচীত জাতি উন্নয়ন পরিষদ চাউদাং উন্নয়ন পরিষদ মদাহী উন্নয়ন পরিষদ কুমার উন্নয়ন পরিষদ হাজং উন্নয়ন পরিষদ চুট উন্নয়ন পরিষদ গরীয়া উন্নয়ন পরিষদ বর্মন কাছাড়ি উন্নয়ন পরিষদ কার্বি আংলঙের বাইরে অন্য স্থানে বাস করা কার্বি মানুষদের জন্য উন্নয়ন পরিষদ হিন্দীভাষী উন্নয়ন পরিষদ বাংলাভাষী উন্নয়ন পরিষদ জ্বলহা উন্নয়ন পরিষদ ব্রাহ্মণ উন্নয়ন পরিষদ কলিতা উন্নয়ন পরিষদ [Articles 244(2) and 275(1)] ওয়েব্যাক মেশিনে আর্কাইভকৃত ৩ ডিসেম্বর ২০০৮ তারিখে. Constitution of India. http://pnrd.uneecopscloud.com/bn/node/414[স্থায়ীভাবে অকার্যকর সংযোগ] https://wptbc.assam.gov.in/frontimpotentdata/list-of-development-council "সংরক্ষণাগারভুক্ত অনুলিপি"। ২৯ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৯।
বড়োল্যান্ড আঞ্চলিক পরিষদ

বড়োল্যান্ড ক্ষেত্রীয় পরিষদ (অসমীয়া: বড়োলেণ্ড ক্ষেত্ৰীয় পৰিষদ; সংক্ষেপে বিটিসি) আসামের এক স্বায়ত্বশাসিত অঞ্চলের পরিষদ। আসামের বড়োল্যান্ড অঞ্চলে শাসন কার্য সম্পাদন করার জন্য এই পরিষদের গঠন করা হয়েছিল। ২০০৩ সালের ১০ ফেব্রুয়ারি তারিখে এই পরিষদ স্থাপন করা হয়েছিল। এতে মোট ৪৬ জন কার্যকরী সদস্য আছে এবং প্রত্যেকের নিজ কেন্দ্র আছে। বড়োল্যান্ড ক্ষেত্রীয় পরিষদের অন্তর্গত অঞ্চলকে সরকারীভাবে বড়োল্যান্ড ক্ষেত্রীয় জেলাসমূহ বা বড়োল্যান্ড টেরিটোরিয়াল এরিয়া ডিষ্ট্রিক্টস সংক্ষেপে বিটিএডি বলে। বড়োল্যান্ড ক্ষেত্রীয় পরিষদের প্রমুখ হচ্ছে হাগ্রামা মহিলারী এবং উপপ্রমুখ কেম্পা বরগয়ারী। এর মুখ্য কার্যালয় কোকরাঝাড়ের বড়োফা শহরে অবস্থিত। বড়োল্যান্ড ক্ষেত্রীয় জেলাসমূহে মোট চারটি জেলা আছে। সেগুলি হল, কোকড়াঝাড় জেলা, বাক্সা জেলা, ওদালগুড়ি জেলা এবং চিরাং জেলা। এই জেলাসমূহ পূর্বের কোকড়াঝাড় জেলা, বঙাইগাঁও জেলা, বরপেটা জেলা, নলবারী জেলা, কামরূপ জেলা, দরং জেলা এবং শোণিতপুর জেলার কিছু কিছু অংশ নিয়ে গঠিত। এই অঞ্চলের মোট ক্ষেত্রফল ৮,৮২২ বর্গ কি.মি. অর্থাৎ আসামের মোট ক্ষেত্রফলের ১১%। এই অঞ্চলে বহু সংরক্ষিত জনজাতীয় অঞ্চল আছে। ভারতের সংবিধানের ষষ্ঠ অনুসূচীত সংশোধনের মাধ্যমে এটির স্থাপনা করা হয়েছিল। এই অঞ্চল ভারতের অন্য অঞ্চলের তুলনায় অল্প অনগ্রসর। অঞ্চলটির মূল অর্থনীতি কৃষিভিত্তিক। "BTC Accord"। ১ জানুয়ারি ২০১৮। ১৯ এপ্রিল ২০১২ তারিখে মূল থেকে আর্কাইভ করা।
সারাংশ

সারাংশ (ইংরেজি: Abstract) বলতে কোন বৃহত্তর রচনা, যেমন কোন গবেষণাপত্র, সন্দর্ভ, অভিসন্দর্ভ, পর্যালোচনা, সম্মেলন বিবরণী, বা যেকোন বিষয়ের উপর গভীর বিশ্লেষণী কোন রচনার মূল বিষয়বস্তুর ধারণা প্রদানকারী একটি সংক্ষিপ্ত রচনাকে বোঝায়। সারাংশ সাধারণত রচনার শুরুতে বা কখনো কখনো রচনার শেষে সংযুক্ত করা হয়। শিক্ষায়তনিক গবেষণায় জটিল গবেষণাধর্মী বিষয়সমূহ সহজভাবে বোধগম্য করে তুলতে সারাংশ ব্যবহৃত হয়। সারাংশ সম্পূর্ণ গবেষণাপত্রের পরিবর্তে একটি ছোট সত্তা হিসেবে কাজ করতে পারে। যেমন, অনেক প্রতিষ্ঠান কোন গবেষণার মূলভিত্তি নির্বাচনে সারাংশ ব্যবহার করে, যা কোন শিক্ষায়তনিক সম্মেলনে পোস্টার আকারে, মৌখিক উপস্থাপনার বা মঞ্চে উপস্থাপনার ক্ষেত্রে ব্যবহৃত হতে পারে। বেশিরভাগ গবেষণা ডেটাবেজ সার্চ ইঞ্জিনে সম্পূর্ণ গবেষণাপত্র দেওয়ার পরিবর্তে শুরু সারাংশ প্রদান করে থাকে। সম্পূর্ণ গবেষণাপত্র প্রায়শই ক্রয় করতে বলা হয়, ফলে সারাংশ সম্পূর্ণ তথ্যের সংক্ষিপ্তসার হিসেবে গুরুত্ব বহন করে এবং পাঠককে সম্পূর্ণ তথ্য পেতে আগ্রহী করে তুলে। Gary Blake and Robert W. Bly, The Elements of Technical Writing, pg. 117. New York: Macmillan Publishers, 1993. ISBN 0020130856. Gliner, Jeffrey A.; Morgan, George A. (2000). Research Methods in Applied Settings: An Integrated Approach to Design and Analysis. Mahwah, NJ: Psychology Press. ISBN 978-0-8058-2992-1.
লিওনার্দো বালের্দি

লিওনার্দো বালের্দি রোসা (জন্ম ২৬শে জানুয়ারী ১৯৯৯) হলেন একজন আর্জেনটাইন পেশাদার ফুটবলার যিনি জনপ্রিয় জার্মান ফুটবল ক্লাব বরুসিয়া ডর্টমুন্ড-এর হয়ে খেলে থাকেন। বালের্দি, ২০১৮ সালের ২৭শে আগস্টে, বোকা জুনিয়র্সের হয়ে আর্জেন্টিনীয় পেশাদার ফুটবল লিগ আর্জেন্টাইন প্রিমেরা ডিভিশন-এ আরেক আর্জেন্টিনীয় ফুটবল ক্লাব ক্লাব আল্টেন্টিকো হুরাকাহান-এর বিপক্ষে হওয়া ম্যাচে প্রথম একাদশে মাঠে নামেন। যদিও তিনি বোকা জুনিওর্সের হয়ে মাত্র ৫ বার মাঠে নেমেছিলেন, (সব মিলিয়ে সর্বমোট ৪৫০ মিনিট মাঠে ছিলেন), বালের্দির আচমকা কৃতি দেখে আর্জেন্টিনীয় ফুটবল ভক্ত এবং ফুটবল কর্তাদের মধ্যে খুব কম সময়ে খ্যাতি অর্জন করে নেন এবং তাকে আর্জেন্টিনার সেরা ডিফেন্ডার হিসাবে সম্বোধন করা হয়। ২০১৯ সালে বালের্দি, জনপ্রিয় জার্মান ফুটবল ক্লাব বরুসিয়া ডর্টমুন্ড-এর সাথে সাড়ে চার বছরের চুক্তি করতে রাজি হয়। কয়েকটি আর্জেন্টিনীয় সংবাদ মাধ্যমের মতে, ডর্টমুন্ড এই মেধাবী সেন্ট্রাল ডিফেন্ডারের জন্য ১৫ মিলিয়ন ইউরো (€) খরচ করতে সম্মত হয়েছে। তবে অতিরিক্ত ২ মিলিয়ন ইউরোও অন্য খরচ বাবদ ব্যয় করা হয়ে থাকতেথাকতে পারে। "Argentina - L. Balerdi - Profile with news, career statistics and history"। Soccerway। সংগ্রহের তারিখ ৩ সেপ্টেম্বর ২০১৮।  "Huracán vs. Boca Juniors"। Soccerway। সংগ্রহের তারিখ ৩ সেপ্টেম্বর ২০১৮।  Horn, Gregory। "Leonardo Balerdi to Borussia Dortmund Finalized"। Fear the Wall। Vox Media Inc.। সংগ্রহের তারিখ ১৫ জানুয়ারি ২০১৯।  Bahl, Tushar। "Borussia Dortmund sign highly rated centre back Leonardo Balerdi"। Fansided। ১৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।  Smith, Jamie। "Balerdi on verge of Dortmund switch, admits Boca president"। Goal। Goal.com। ১৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৯।  Ambrose, Lewis। "Borussia Dortmund confirm signing of Leonardo Balerdi"। Onefootball। [স্থায়ীভাবে অকার্যকর সংযোগ]
হাথ কি সাফাই

হাথ কি সাফাই (হিন্দি: हाथ की सफाई, অনুবাদ 'হাতের দক্ষতা') হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির কাহিনীকার ছিলেন সেলিম খান-জাভেদ আখতার জুটি এবং পরিচালক ছিলেন প্রকাশ মেহরা, প্রযোজনা করেছিলেন আইএ নাদিয়াদওয়ালা। চলচ্চিত্রটিতে বিনোদ খান্না, রণধীর কাপুর, হেমা মালিনী এবং সিমি গারেওয়াল মুখ্য ভূমিকায় ছিলেন। বিনোদ খান্না শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার জিতেছিলেন। চলচ্চিত্রটির সঙ্গীত পরিচালনায় ছিলেন কল্যাণজী-আনন্দজী। চলচ্চিত্রটি বক্স অফিসে মোটামুটি হিট হয়েছিলো। হেমা মালিনী - কামিনী চোপড়া বিনোদ খান্না - শঙ্কর/কুমার সাহেব রণধীর কাপুর - রাজু তারদেব সিমি গারেওয়াল - রোমা রঞ্জিত - রঞ্জিত সত্যেন্দ্র কাপুর - Lal, Vinay; Nandy, Ashis (২০০৬)। Fingerprinting Popular Culture: The Mythic and the Iconic in Indian Cinema। Oxford University Press। পৃষ্ঠা 77। আইএসবিএন 0195679180।  "সংরক্ষণাগারভুক্ত অনুলিপি" (পিডিএফ)। ১২ জুন ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জানুয়ারি ২০১৯।  "সংরক্ষণাগারভুক্ত অনুলিপি"। ৮ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।  ইন্টারনেট মুভি ডেটাবেজে হাথ কি সাফাই (ইংরেজি)
সৌদাগর (১৯৭৩-এর চলচ্চিত্র)

সৌদাগর (হিন্দি: सौदागर; অর্থঃ "ব্যাপারী") হচ্ছে ১৯৭৩ সালের একটি হিন্দি চলচ্চিত্র যেটি সুধেন্ধু রায় পরিচালনা করেছিলেন। চলচ্চিত্রটি নরেন্দ্রনাথ মিত্রের লেখা 'রস' উপন্যাস অবলম্বনে তৈরি করা হয়েছিলো। চলচ্চিত্রটিতে নূতন এবং অমিতাভ বচ্চন মুখ্য ভূমিকায় ছিলেন। চলচ্চিত্রটির কাহিনী এবং সঙ্গীত ছিলো হৃদয়স্পর্শী। মোতি (অমিতাভ বচ্চন) একজন "গুড়" (অপরিশোধিত ঘন বেত চিনি) ব্যবসায়ী যিনি "খাজুর" (খেজুর-অমৃত) তৈরি মৌসুমী গুড়ের ব্যবসায় করেন। অমৌসুমের সময়, তিনি ফুলবানু নামের একটি মেয়েকে পেয়ে তার প্রেমে পড়ে যান। মোতি ফুলবানুর বাবার কাছে গেলেন, যিনি মেহের (যৌতুক) চেয়েছিলেন, যা তার নেই। মজুবি (নূতন), একজন বিধবা, যিনি মোতির ব্যবসায়িক সহযোগী, গুড়কে বিক্রি করার জন্য প্রস্তুত করেন। তার গুড় (এবং ফলস্বরূপ মোতির) খুব বিখ্যাত এবং লোকে সবসময় মোতির কাছ থেকে কিনতে পছন্দ করে। মোতি মজুবিকে বিয়ে করার সিদ্ধান্ত নিয়েছে যাতে তার তাকে কোনও অর্থ দিতে হবে না এবং সে কারণেই আরও বেশি তাড়াতাড়ি বাঁচাতে পারে। মোতির ঘরের উদ্দেশ্য সম্পর্কে অজানা মজুবি প্রথমে প্রস্তাবটি শুনে অবাক হলেও পরে তা গ্রহণ করেন। মৌসুমের শেষে, মোতি মেহেরের জন্য যথেষ্ট পরিমাণে সঞ্চয় করে এবং মজুবীকে তালাক দেয়। এই ঘটনাটি মজুবি এবং সম্প্রদায়ের লোককে হতবাক করেছে। মোতি ফুলবানুর বাবার সাথে দেখা করে আবারও মেয়ের হাত চেয়েছে। মেহের সাথে সন্তুষ্ট হয়ে সে তার মেয়েকে (ফুলবানু) মোতির সাথে বিয়ে দেয়। গুড় মৌসুম না আসা পর্যন্ত সব ঠিক আছে। ফুলবানু গুড় তৈরিতে ভয়ানক, এবং মোতির গ্রাহকরা তাঁর দোকান থেকে কেনা বন্ধ করে দেন। এদিকে একটি মাছ ব্যবসায়ী (মাঝি) মজুবীকে তার সাথে বিয়ে করতে বলে। তিনি তার সাথে এই কথা বলতে সত্যবাদী যে তাঁর ছোট বাচ্চা রয়েছে এবং মজুবি তাদের দেখাশোনা করতে চান। তিনি সর্বদা সৌজন্যে তার সাথে আচরণ করেন। এটি গুড় মৌসুমের প্রায় শেষ, এবং মোতি সে বছর ভাল লাভ করে না। মজুবিকে তাঁর বিক্রি করার জন্য গুড়ের কয়েকটি টুকরা তৈরি করার অনুরোধ করা ছাড়া শেষ পর্যন্ত তাঁর আর কোনও উপায় নেই। সে খেজুর অমৃতের দুটি ক্যান নিয়ে তার স্বামীর বাড়িতে মজুবীর কাছে গিয়ে তাকে তাকে কিছু গুড় বিক্রি করার অনুরোধ জানায়। তার পরে আছেন ফুলবানু। প্রথমে মজুবি মোতিকে দেখে খুব রেগে গিয়েছিলেন তবে বুঝতে পেরেছেন যে তিনি করুণাময় অবস্থায় আছেন এবং পরোক্ষভাবে তাঁর কাছে ক্ষমা প্রার্থনা করছেন। তিনি ফুলবানুকে একটি বেড়ার পিছনে থেকে সমস্ত কিছু শুনছেন তাও দেখেন। দুই মহিলার চোখের মিলন হওয়ার সাথে সাথে তারা কান্নাকাটি শুরু করে এবং একে অপরকে স্নেহে জড়িয়ে ধরে। চলচ্চিত্রটি এই দৃশ্যের সাথে শেষ হয় (অনুমিত যে মজুবি মোতিকে ক্ষমা করেছেন)। অমিতাভ বচ্চন - মোতালেব "মোতি" নূতন - মজুবি "মোজু" পদ্মা খান্না - ফুলবানু "ফুলজান" লীলা মিশ্র - বাড়ি ভি ত্রিলোক কাপুর - নাদের চলচ্চিত্রটির সঙ্গীত পরিচালক ছিলেন রবীন্দ্র জৈন, গানগুলো হলোঃ "সাজনা হ্যায় মুঝে সাজনা কে লিয়ে" - আশা ভোঁসলে "কিঁউ লায়ো সানিয়া পান" - আশা ভোঁসলে "হুস্ন হ্যায় ইয়া কোই কায়ামাত হ্যায়" - মোহাম্মাদ রফি, আরতি মুখার্জী "হার হাসি চীজ কা" - কিশোর কুমার "দূর হ্যায় কিনারা" - মান্না দে "তেরা মেরা সাথ রাহে" - লতা মঙ্গেশকর "Saudagar (1973)"। The Hindu। ১০ জানুয়ারি ২০১৩। সংগ্রহের তারিখ ১৭ মার্চ ২০১৩।  Gulzar; Govind Nihalani; Saibal Chatterjee (২০০৩)। Encyclopaedia of Hindi cinema। Popular Prakashan। পৃষ্ঠা 337। আইএসবিএন 81-7991-066-0।  Saudagar(a great businessman)(a Synopsis, Review ইন্টারনেট মুভি ডেটাবেজে সৌদাগর (ইংরেজি)
বান হাফিজ জী

বান হাফিজ জী পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ এবং এটি মিয়ানওয়ালী তহসিলের মধ্যে অবস্থান করছে। important personalities "Tehsils & Unions in the District of Mianwali - Government of Pakistan"। ১১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।
চকরলা

চকরলা (উর্দু: چكڑالا‎‎), পাকিস্তানের পাঞ্জাব প্রদেশের মিয়ানওয়ালী জেলার পাঞ্জাবি হিন্দু সম্প্রদায় চিকর (ডাকনাম: চক্রবর্তী) এর একটি প্রাচীনতম এবং বৃহত্তম গ্রামের আসন। চকরলা মিয়ানওয়ালী তহসিলের একটি ইউনিয়ন পরিষদ (প্রশাসনিক উপবিভাগ) এবং মিয়ানওয়ালীর তালাগং রাস্তা থেকে প্রায় ১০ মাইল (১৬ কিমি) দুরত্বে অবস্থিত। এলাকাটিতে বেশিরভাগ আওয়ান উপজাতিরা বসবাস করে থাকে, যদিও কিছু অন্যান্য উপজাতিরা এখানে বসবাস করছেন। চকরলা 32°49' N, 71°52' E দ্রাঘিমাংশে পথহার শহরের উপর অবস্থিত। শের শাহ আহন (১৯১৭-১৯৪৫), ব্রিটিশ ভারতীয় সেনা এবং ভিক্টোরিয়া ক্রস প্রাপক। Location of Chakrala[স্থায়ীভাবে অকার্যকর সংযোগ] "Tehsils & Unions in the District of Mianwali - Government of Pakistan"। ১১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।
আকাদেমি ফ্রঁসেজ

আকাদেমি ফ্রঁসেজ (ফরাসি: Académie française, উচ্চারণ: [akademi fʁɑ̃sɛːz]), যা ফরাসি আকাদেমি নামেও পরিচিত, হল ফ্রান্সের ফরাসি ভাষা নিয়ন্ত্রক সংস্থা এবং ফরাসি ভাষা সংক্রান্ত বিষয়গুলোর জন্য প্রধান ফরাসি পরিষদ। এটি আনুষ্ঠানিকভাবে ১৬৩৫ সালে রাজা ত্রয়োদশ লুইয়ের মুখ্যমন্ত্রী কার্দিনাল রিশ্যলিও কর্তৃক প্রতিষ্ঠিত হয়। ফরাসি বিপ্লবের সময় ১৭৯৩ সালে এটিকে দমন করা হয়েছিল। ১৮০৩ সালে নাপোলেওঁ বোনাপার্ত এটিকে অ্যাঁসিত্যু দ্য ফ্রঁসের একটি বিভাগ হিসেবে পুনরুদ্ধার করেন। এটি ফরাসি ইনস্টিটিউটের পাঁচটি আকাদেমির মধ্যে প্রাচীনতম। পরবর্তীতে এই সংস্থার আদলে বিশ্বের অন্যান্য বহু দেশে ভাষা নিয়ন্ত্রক সংস্থা গড়ে ওঠে। সংস্থাটির সংবিধিতে এর লক্ষ্য সম্বন্ধে বলা হয়েছে: "donner des règles certaines à notre langue, la maintenir en pureté, lui garder toujours capacité de traiter avec exactitude tous arts et toutes sciences, et assurer ainsi les caractères qui lui confèrent l’universalité." অর্থাৎ "আমাদের ভাষাকে সুনিশ্চিত নিয়ম প্রদান করা, ভাষার বিশুদ্ধতা রক্ষা করা, ভাষাটি দ্বারা সমস্ত বিজ্ঞান ও শিল্পকলাকে সঠিকভাবে বর্ণনা করার ক্ষমতা রক্ষা করা, এবং এর মধ্যে বিশ্বজনীন ভাষার বৈশিষ্ট্যগুলি নিশ্চিত করা।" আকাদেমির সদস্যসংখ্যা ৪০। একেবারে প্রাথমিক সদস্যদেরকে তৎকালীন ধর্মযাজক, অভিজাতশ্রেণী ও সামরিক বাহিনী থেকে বাছাই করা হয়েছিল। কেউ একবার সদস্য হলে তার আজীবন সদস্যপদ বহাল থাকে, তবে তিনি দুর্ব্যবহারের কারণে পদ থেকে বহিস্কার হতে পারেন। বর্তমান সদস্যরাই ভবিষ্যৎ সদস্যদের নির্বাচন করেন। আকেদেমিটি ১৬৯৪ সালে ফরাসি ভাষার প্রথম অভিধান প্রকাশ করে। এর নিয়মনীতিগুলি উপদেশমূলক, জনগণ বা সরকার এগুলি শুনতে বাধ্য নয়। এ সত্ত্বেও আকাদেমির মতামত ফরাসি সমাজে গুরুত্বের সাথে নেওয়া হয়। তবে ফরাসি ভাষার বিবর্তনের প্রকৃত গতিধারা কখনোই আকাদেমির প্রভাবাধীন ছিল না। ইদানীং ফরাসি ভাষাতে ইংরেজি কৃতঋণ শব্দের আধিক্যের বিরুদ্ধে আকাদেমি বেশ সোচ্চার। এই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে। "L'histoire"। Academie Française official website। সংগ্রহের তারিখ ২০১০-০১-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Academie Française : Status et Règlements" (পিডিএফ)।  "Les immortels"। Academie Française official website। সংগ্রহের তারিখ ২০১৮-০৩-০৯।  L'Académie française (ফরাসি)
চপরি

চপরি পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ। এটি ইসাখেল তহসিলে অবস্থিত, যেটি ৩২°৫৮′৪৬″ উত্তর ৭১°২৩′২৮″ পূর্ব﻿ / ﻿৩২.৯৭৯৪৪° উত্তর ৭১.৩৯১১১° পূর্ব﻿ / 32.97944; 71.39111 দ্রাঘিমাংশে রয়েছে, এবং কালাবাঘ এবং কামার মাশানি থেকে প্রায় ১৭ কিলোমিটার দুরত্বে দুটি পৃথক রাস্তায় অবস্থান করছে। তবে এখানকার বেশিরভাগ লোকই পাকিস্তানি বাহিনী কর্তৃক নিযুক্ত। খাইবার পাখতুনখোয়া প্রদশের কারাক জেলার পাশে অবস্থিত চপরি। "Tehsils & Unions in the District of Mianwali - Government of Pakistan"। ১১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।  Location of Chapri - Falling Rain Genomics
ছিদ্রু

চিদরু (উর্দু: چهِدرُو‎‎), পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ। এটি মিয়ানওয়ালী হসিলের অংশ এবং 32°32'36N 71°46'25E দ্রাঘিমাংশে অবস্থান করছে। সংস্কৃত ভাষায় "ছিদ্রু" মানে সাদা পাথর। এটি সেই স্থান যেখানে খেকে ভারতীয় সময়কালের ভূতত্ত্ববিদ্যার সূচনা হয়েছিল। পর্বতটি প্রায় ৬ হাজার বছর পূর্ব থেকে তুষারে আবৃত রয়েছে। প্রাচীন গ্রিক পত্রিকাগুলির তুষারপাত সম্পর্কে ভাষ্য হচ্ছে, শীতল পরিবেশ থাকার কারণে আশেপাশের পাহাড়ি এলাকায় অনেকেই বসবাস করতে পছন্দ করে। "মরমিডেস" বর্তমান সময়ের একটি বিখ্যাত গ্রাম, যেটি পূর্বে গ্রিকদের একটি অন্যতম দুর্গ ছিল। "Tehsils & Unions in the District of Mianwali - Government of Pakistan"। জুন ১১, ২০০৮ তারিখে মূল থেকে আর্কাইভ করা। সংগ্রহের তারিখ জানুয়ারি ২১, ২০১৯।  Location of Chhidru - Falling Rain Genomics